CELEX: 32018D0343
Language: da
Date: 2018-03-05 00:00:00
Title: Rådets afgørelse (EU) 2018/343 af 5. marts 2018 om forlængelse af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien

9.3.2018   
            
            
               DA
            
            
               Den Europæiske Unions Tidende
            
            
               L 67/1
            
         RÅDETS AFGØRELSE (EU) 2018/343
   af 5. marts 2018
   om forlængelse af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, andet afsnit, litra a), nr. v),
   under henvisning til forslag fra Kommissionen,
   under henvisning til Europa-Parlamentets godkendelse,
   ud fra følgende betragtninger:
   
               (1)
            
            
               Med sin beslutning 2005/781/EF (1) godkendte Rådet indgåelsen af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien (2) (»aftalen«).
            
         
               (2)
            
            
               I overensstemmelse med aftalens artikel XII træder den i kraft på den dag, hvor begge parter skriftligt har meddelt hinanden, at deres respektive interne procedurer, der er nødvendige for at lade aftalen træde i kraft, er afsluttet. Aftalen gælder i første omgang for en periode på fem år og kan forlænges efter overenskomst mellem parterne, idet den evalueres i løbet af det næstsidste år i hver efterfølgende periode.
            
         
               (3)
            
            
               Med sin afgørelse 2012/646/EU (3) godkendte Rådet en forlængelse af aftalen for en yderligere periode på fem år.
            
         
               (4)
            
            
               Brevvekslingen mellem parterne den 14. november 2016 og 5. januar 2017 bekræftede deres interesse i at forlænge aftalen for yderligere fem år.
            
         
               (5)
            
            
               Forlængelsen af aftalen bør godkendes på Unionens vegne —
            
         VEDTAGET DENNE AFGØRELSE:
   Artikel 1
   Forlængelsen af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien for endnu en femårsperiode godkendes hermed på Unionens vegne.
   Artikel 2
   Formanden for Rådet udpeger den eller de personer, der er beføjet til på Unionens vegne at meddele regeringen i Den Føderative Republik Brasilien, at Unionen har afsluttet sine interne procedurer, som er nødvendige for forlængelsen af aftalen i overensstemmelse med aftalens artikel XII, stk. 2.
   Artikel 3
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 5. marts 2018.
      
         
            På Rådets vegne
         
         N. DIMOV
         
            Formand
         
      
   
   
      (1)  Rådets afgørelse 2005/781/EF af 6. juni 2005 om indgåelse af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien (EUT L 295 af 11.11.2005, s. 37).
   
      (2)  EUT L 295 af 11.11.2005, s. 38.
   
      (3)  Rådets afgørelse 2012/646/EU af 10. oktober 2012 om forlængelse af aftalen om videnskabeligt og teknologisk samarbejde mellem Det Europæiske Fællesskab og Den Føderative Republik Brasilien (EUT L 287 af 18.10.2012, s. 4).